
Narva Kesklinna Gümnaasiumi 

hoolekogu koosseisu kinnitamine

1. Asjaolud ja menetluse käik

Kooli edukaks tööks vajalike tingimuste loomiseks moodustatakse hoolekogu. Hoolekogu on alaliselt tegutsev organ, kelle ülesanne on kooli pedagoogide, kohaliku omavalitsuse volikogu, vanemate, vilistlaste ja kooli toetavate organisatsioonide ühistegevus kooli õppe- ja kasvatustegevuse jälgimisel ning selleks tegevuseks paremate tingimuste loomisele kaasaaitamisel. Narva Linnavalitsuse Kultuuriosakonda 02.11.2007.a. saabus Narva Kesklinna Gümnaasiumi kiri nr 2-14/177 uue hoolekogu koosseisu kinnitamise palvega. Nimekirjas esitatud isikud on valitud õppeasutuse hoolekogu koosseisu vastavalt 26.09.2007.a. Narva Linnavolikogu määrusele nr 35 „Narva munitsipaalkoolide ja gümnaasiumide hoolekogu liikmete valimise kord”, millest tõendavad läbiviidavate nõupidamiste protokollide väljavõtted antud küsimuse otsustamisest. Linnavolikogu esindaja seatakse üles Linnavolikogu 15.11.2007.a. otsusega nr 416 eespool mainitud korra punkti 2.1.1. alusel.
2. Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 3 linnavalitsus lahendab ja korraldab kohaliku elu küsimusi, mis ei kuulu volikogu pädevusse.

Põhikooli- ja gümnaasiumiseaduse § 41 lõike 1 kohaselt munitsipaalkooli hoolekogu moodustab valla- või linnavalitsus, § 41 lõike 4 kohaselt põhikooli hoolekogusse kuuluvad valla- või linnavolikogu esindaja, õpetajate esindaja ning viis vanemate, vilistlaste ja kooli toetavate organisatsioonide esindajat, § 41 lõike 5² kohaselt hoolekogu liikmete valimise korra kehtestab kooli pidaja. Seega eespool mainitud dokument oli vastu võetud 26.09.2007.a. Narva Linnavolikogu määrusega nr 35.
3. Otsus

3.1. Kinnitada Narva Kesklinna Gümnaasiumi (registrikood 75008611) hoolekogu koosseisus:
Vladimir Mižui – Linnavolikogu esindaja

Veera Tšetvertnaja – vanemate esindaja

Natalja Kahur – vanemate esindaja

Natalja Fjodorova – vanemate esindaja

Jelena Baida – vanemate esindaja

Sergei Rõmar – vanemate esindaja

Jelena Krupina – õppenõukogu esindaja

Valentina Gorohh – õppenõukogu esindaja

Anastassia Raid – õpilaste esindaja

3.2 Tunnistada kehtetuks Narva Linnavalitsuse 19.02.2003.a. korraldus nr 125-k.
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.2 Käesolev korraldus jõustub seadusega sätestatud korras.

